สวัสดีค่ะ อยากทราบเรื่องการขับถ่ายของหนูค่ะคือว่าเวลาที่หนูออกจากบ้าน ไปทำธุระ ไปเที่ยว หรือไปที่ต่าง ๆ จะปวดท้องอึทุกครั้ง จนเพื่อนที่ไปด้วยก็หน่ายกับหนูที่ว่าปวดอะไรนักหนา อยากรู้ว่าร่างกายหนูผิดปกติอะไรหรือเปล่าคะ ทั้ง ๆ ที่นั่งเล่นอยู่ในบ้านไม่มีอาการปวดท้อง หรือปวดอึใด ๆ เลย พอแต่งตัวแล้วออกจากบ้าน อาการมันจะมาทัน เพื่อนก็เลยให้หนูไม่ต้องนึกถึงว่าออกจากบ้านแล้วปวดอึ แต่มันทำไม่ได้ อาการก็ยังมาเหมือนเดิม อยากทราบว่าหนูต้องแก้ในส่วนไหนไหมคะ หรือว่าต้องพบแพทย์เพื่อเช็กอาการที่เป็นคะ ขอบค่ะ
สวัสดีค่ะ อาการปวดถ่ายอุจจาระบ่อยๆนั้น อาจมีสาเหตุมาจาก ลำไส้แปรปรวน ซึ่งถ้าเป็นมาเรื้อรังเกิน 1 เดือน มีท้องเสียคือถ่ายบ่อยๆเด่นก็ยังเป็นไปได้ สาเหตุอื่นๆเช่น ภาวะอาหารเป็นพิษ ลำไส้อักเสบ แต่มักเป็นเฉียบพลัน และหายได้เองภายใน 1-2 สัปดาห์ หรืออาจเป็นปวดเบ่งจากเนื้องอกหรือความผิดปกติของลำไส้ตรงส่วนปลายในเบื้องต้น ให้หลีกเลี่ยงการรับประทานอาหารใดๆที่อาจจะกระตุ้นให้มีอาการได้ ร่วมกับดื่มน้ำมากๆชดเชยกับการถ่ายถ้าถ่ายออกมาปริมาณมากด้วย และสังเกตอาการค่ะ ถ้ายังคงถ่ายมากต่อเนื่อง ปวดท้องเยอะ หรือเริ่มถ่ายมีมูกเลือดปน ควรจะไปพบแพทย์